Amy Macdonald
Amy Macdonald (rođena 25. augusta 1987. Bishopbriggs, East Dunbartonshire) je škotska pjevačica, tekstopisac, gitarist i muzičarka. Svoj prvi album This Is the Life (Ovo je život) objavila je 2007. godine. Na njemu su se našle pjesme Mr Rock & Roll i "This Is the Life" koje se postale hitovi. Pjesma This Is the Life se popela na prvo mjesto muzičkih ljestvica u šest zemalja, dok je u drugih jedanaest zemalja došla među deset najslušanijih pjesama, uključujući i njenu domovinu Ujedinjeno Kraljevstvo. Album je dostigao prvo mjesto na ljestvicama četiri evropske zemlje: Velike Britanije, Danske, Holandije i Švicarske, a širom svijeta je prodan u tri miliona primjeraka. Nakon ovog albuma objavila je još dva, nešto manje uspješna, albuma. Drugi album A Curious Thing objavljen je 8. marta 2010. godine, na kojem je prvi singl bila pjesma "'Don't Tell Me That It's Over". Sa tog albuma objavljeno je još pet singlova. Amyjev treći album Life in a Beautiful Light objavljen je 11. juna 2012. godine. Sa trećeg albuma najviše uspjeha su postigle pjesme Slow It Down (koja je došla do 45. mjesta UK ljestvice) te Pride i 4th of July.